Igualtat continua amb les activitats de la programació del 8 de Març de 2019
04 de març 2019

![](/media/erqfwvmq/011c_maria8marzo.jpg)  
  

La regidoria d'Igualtat continua organitzant les activitats que s'han programat durant tot el mes de març amb motiu de la celebració del 8 de Març, Dia Internacional de la Dona. Així, els actes s'estan desenvolupant des de l'1 i continuaran celebrant-se fins al 31 de març. Es realitzaran diferents activitats com dansa, xarrades, col·loquis, seminaris, obres de teatre, presentacions de llibres, projeccions audiovisuals i actes reivindicatius organitzats per l'Àrea d'Igualtat, així com diferents formacions, associacions feministes i entitats del municipi.

  

Després de les activitats del cap de setmana, els actes continuen esta vesprada, a les 19 hores, amb la projecció d'un documental i la xarrada _Maria Moliner. Tendiendo palabras_, a càrrec de Victoria Calavia Sos. L'activitat serà al Centre Cívic Antic Sanatori del Port de Sagunt i està organitzada per Igualtat amb l'Associació Cultural Nautilus. El dimecres, a les 18.30 hores, el Centre Cultural Mario Monreal acollirà l'obra de teatre _La pasta de la fornera_, dirigida per Elvira Narbón i organitzada per l'Associació Salut per a la Tardor. El Cor de l'Eliana actuarà en el Centre Cultural Mario Monreal el dijous a les 20 hores amb una actuació en commemoració del Dia de la Dona. El preu de l'entrada és de sis euros i està organitzat per la regidoria de Cultura.

  

El divendres 8 de Març, a les 10 hores, hi haurà una concentració als Jardins de l'Antic Sanatori, i serà a la vesprada, a les 18 hores, quan se celebre la manifestació davall el lema ‘Si nosaltres parem, s’atura el món’. El punt de trobada serà la porta de l'Ajuntament de Sagunt i està convocada per la Coordinadora Feminista del Camp de Morvedre.

  

Els actes continuaran el cap de setmana amb la 12a edició del recital de jota aragonesa, que serà dissabte que ve en el Centre Aragonés del Port de Sagunt a les 18 hores. Una hora després, a les 19 h, serà el torn del II Festival Fem(em) Dansa, que oferirà un programa gratuït de peces breus a la Casa de Cultura Capellà Pallarés de Sagunt. És necessari reservar les entrades a l'Àrea d'Igualtat (telèfon 96 265 58 89 en horari de matins). El diumenge 10 de març, a les 12 hores, després del ‘Cercle de Silenci’ de Morvedre Acull, la companyia Lola Boreal oferirà l'actuació de dansa _Mama_ en la plaça de la Concòrdia del Port de Sagunt.

*   [](http://www.facebook.com/sharer.php?u=https://aytosagunto.es/va/actualitat/igualtat-continua-amb-les-activitats-de-la-programacio-del-8-de-marc-de-2019/ "Facebook")
*   [](http://twitter.com/share?url=https://aytosagunto.es/va/actualitat/igualtat-continua-amb-les-activitats-de-la-programacio-del-8-de-marc-de-2019/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/igualtat-continua-amb-les-activitats-de-la-programacio-del-8-de-marc-de-2019/ "Linked In")
*   [](mailto:?body=https://aytosagunto.es/va/actualitat/igualtat-continua-amb-les-activitats-de-la-programacio-del-8-de-marc-de-2019/)